TATA PANGIBADAH MINGGU BIASA KAPING XX - GKJ AMBARRUKMA 17 September 2023 Gedung Induk Papringan, jam 08.00 WIB Pepanthan Nologaten, jam 08.00 WIB (Warni liturgis ijem, Stola : Logo Prau+Pelangi+Peksi Dara) Sakderengipun pangibadah kawiwitan, Liturgos nyumet satunggal lilin pethak ibadah. 1. Pacawisan : Imam mimpin pandonga ing konsistori 2. Liturgos : "Pasamuwan kagunganipun Gusti Yesus Kristus, Pradataning Pasamuwan ngaturaken sugeng rawuh, sugeng énjang, lan sugeng pepanggihan malih wonten ing pangibadah Minggu, Pitulas Sèptember Kalih Èwu Tiga Likur (17 September 2023). Mugi kasarasan lan karaharjan tansah nunggil wonten ing Bapak, Ibu, saha para Sedhèrèk, tuwin laré-laré sadaya. Sadèrèngipun kalajengaken, Bapak, Ibu lan para Sedhèrèk saged ngaturaken unjuk salam kagem warganing pasamuwan ing sakiwa tengen, ngajeng saha wingking panjenengan. Nyuwun kawigatosan sawetawis, wontenipun pawartos Minggu punika, ingkang badhe kula aturaken saperangan (maosaken pawartos). Jangkeping pawartos saged kawaos lumantar pawartos online ingkang saged dipun undhuh mawi QR code ingkang sampun kacawisaken wonten ing layar monitor, punapa ingkang sampun kacawisaken wonten grup Whatsapp, menapa déné lumantar iber-iber cetak ingkang kacawisaken wonten ing kori greja. Bapak, Ibu, lan Sadhèrèk ingkang dipun tresnani Gusti, pangibadah wekdal punika kanthi irah-irahan "Pangibadah Minangka Tandhaning Kawilujengan" ingkang badhé kaladosaken dening Pandhita ... ... Kita purwakani pangibadah menika kanthi repening Kidung Pasamuwan Kristen Enem, Pada Setunggal lan Kalih (KPK 6 : 1, 2), "Pamuji Ing Pangibadah" ... .. pasamuwan kasuwun jumeneng (1) Dhuh Allah Ma suci kula asung puji ing pangibadah puniki agung kamulyanta ageng sih Paduka kang nitahken jagad raya pinuji Hyang Widhi kang siyang lan ratri ngreksa lan ngrimati. (2) Dhuh Allah Makwasa kanthi trusing driya, kawula n'langsani dosa, mugi angapunten sarta nucèkaken, temah gesang kula ayem, pinuji Sang Rama kang ngutus Sang Putra, jumeneng Pamarta. 1
(Kidung kawiwitan, Imam lan Pengkotbah lumebet dhumateng altar, Imam ngaturaken Kitab Suci dhumateng Pengkotbah, sakderengipun Pengkotbah mapan dhateng mimbar.) 3. Votum tuwin Salam Karaharjan: (Pasamuwan Jumeneng) Pandhita : Pasamuwan kinasih, sumangga ing pangibadah dinten Minggu menika kita sesarengan mratelakaken pangaken konjuk Gusti ingkang mekaten: Sadaya : Pitulungan kita punika pinangkanipun saking Sang Yehuwah ingkang nitahaken langit lan bumi, tuwin ingkang mboten nate nilaraken pakaryaning Astanipun. Pandhita : Sih rahmad lan tentrem rahayu saking Sang Yehuwah Gusti kita, tuwin Gusti Yesus wonten ing bapak, ibu, lan sadherek sadaya. Pasamuwan Sadaya : Mekaten ugi ing panjenengan. : 5 7 i . / 5 7 i . / 5 4 3 . / A min, A min, A min. (Liturgos: Pasamuwan kula aturi lenggah.....) 4. Lektor Lektor Pasamuwan : Sabda Introitus : Pangentasan 14 : 15-20 : "Mekaten sabdanipun Gusti" : "Puji sokur konjuk Gusti" 5. Liturgos : "Bapak, Ibu, lan para Sadhèrèk ingkang dipun tresnani Gusti Yesus. Gusti Allah piyambak ingkang tansah mandhegani kita sami ing sak tengahing pagesangan menika. Katitik bilih Gusti ugi tansah nyarengi bangsa Israèl luar saking bangsa Mesir ing wekdal nyabrang segara, ananging wadya bala bangsa Mesir katumpes ing satengahing sagara. Sesarengan kita misuwuraken asmanipun Gusti kanthi repèning Kidung Pasamuwan Jawi Suwidak Wolu, Pada Setunggal, Sekawan, Gangsal, lan Enem (KPJ 68 : 1, 4, 5, 6), "Allah Maasih" (1) Allah Ma asih asung putranya, Allah Maasih mring manungsa. Refr: Mila kula ngidung Allah Ma asih. Allah Ma asih mring manungsa. (4) Gusti nyirnakken salir prihatin, (5) Kula sinungan tentrem raharja, Gusti nyirnakken ajrih kwatir.....Refr: kula sinungan pangaksama.....Refr: (6) Kula sinungan gesang sejati, kula sinungan kraton swargi......Refr: 6. Pandhita : Sabda Andharaning Katresnan : Mateus 18 : 21-22 2
7. Imam : Pacawisan Pamratobat "Pasamuwan ingkang satuhu dipun tresnani Gusti. Gusti Allah paring pangènget supados kita tansah ngapunten sedaya kalepatanipun tiyang sanès, awit Gusti ugi tansah paring pangaksama tumrap sedaya dosa-dosa kita. Pramila sumangga sami kita cawisaken manah, sowan ing Ngarsanipun Gusti, ngakeni saha nelangsani sedaya dosa-dosa kita lumantar pandonga pamratobat. Kita purwakani kanthi repèning Kidung Panelangsa saking Kidung Pasamuwan Kristen Kawan Dasa Kalih, Pada Setunggal lan Kalih (KPK 42 :1, 2), "Pamratobat Sing Dosa" (1) Dhuh Allah, Rama, nglubèrna sih mirma, kawula nglenggana gunging dosa kula, Gusti Ma kwasa, nyuwun apura, temah gesang nyata. (2) Dhuh Yésus, Gusti, karsaa melasi, kula sèstu tobat ngorong mring sih rahmat, Yesus, Pamarta, nucèkna ati mrih kula basuki. 8. Imam: Pandonga Pamratobat Sadhèrèk kinasih, umatipun Gusti Yésus Kristus, sesarengan kita aturaken pandonga pamratobat, kita ndedonga: "Dhuh Gusti Allah ing Sang Kristus sesembahan kawula. Kawula umat kagungan Paduka nyuwun Paduka nglubèraken sih mirma. Kawula nglenggana awit dosa-dosa lan nelangsani sedaya kalepatan kawula ing Ngarsa Paduka. Awit saking menika Gusti, Paduka paring apunten, karsa paring piwelas dumateng kawula. Paduka nucèkaken sedaya jembering dosa kawula. Paduka ingkang paring pepadhang tumrap manah kawula supados kawula saged nglajengaken gesang menika ing pangrèh lan pepadhang saking Paduka kanthi lampah ingkang kebak ing katresnan. Gusti, pamratobat saha panelangsa punika kawula suwun katresnanipun Gusti Yésus Kristus. Amin." linambaran sih 9. Pandhita : Pawartos Sih-Rahmat lan Pangatag-atag Gesang Anyar : Jabur 98 : 1 - 3 10. Liturgos : "Pasamuwan ing tetunggilanipun Gusti. Gusti nindakaken kaélokan saha sampun ngundhangaken karaharjan sarta mbabar kaadilan ing sak ngajengipun para bangsa. Gusti Allah ugi sampun ngèngeti ing sih-kadarman lan kasetyanipun, awit dhumateng brayatipun Rama Israèl, sakatahing poncotipun bumi sampun sami ningali karahayon saking Allah kita. Kita badhé memuji Gusti kanthi suka bingah lumantar pepujen Kidung Pasamuwan Kristen Selangkung, Pada Setunggal lan Kalih (KPK 25 : 1, 2), "Ngabekti Mring Gusti".......... Pasamuwan kula aturi jumeneng 3
(1) Swawi pra suci nyawiji tunggal Ati sami ngabekti memuji mring Gusti Ajrih sumelang sedhih lan kasangsaran ginantos kabegjan sihing Pangéran. (2) Ngidung tan kendhat sru nggunggung Kang Murbèngrat, ngetung mukjijad lan sagung sih rahmat, lubèring berkah sing swargi tansah tumrah, nyantosakken manah nyirnakken semplah. (Liturgos : Pasamuwan kula aturi lenggah.....) 11. Wedharing Sabdanipun Gusti (Pasamuwan Lenggah) a) Pandhita b) Pandhita c) Pandhita : Pandonga Epiklese : maosaken Pangentasan 14 : 21 - 31 : Rahayu saben tiyang ingkang mirengaken sabdanipun Gusti lan nindhakaken karsanipun Gusti ing gesang padintenan. Haleluya. Pasamuwan: 1 1 | 3 3 0 3 3 | 5 5 0 5 5 | 6 . 5 4 3 | Hale- luya Hale-luya Hale - lu - ya d) Irah-irahan : "Pangibadah Minangka Tandhaning Kawilujengan" e) Ancas : Pasamuwan saged caos syukur awit karahayon saking Gusti Allah kanthi tansah memuji asmanipun Gusti kanthi manah, pangangen-angen, ing gesang kita padintenan. saha tindak-tanduk 12. Pisungsung Imam : "Awit katresnanipun Gusti Allah tumrap kita, ndayani kita saged mujudaken katresnanipun Gusti, sarta mbabar katresnan menika tumrap sesami. Sesarengan kita nyamektakaken dhawuhipun Gusti kanthi ngaturaken pisungsung ingkang sampun kita cawisaken. Pisungsung wekdal menika kapantha dados tigang kanthong, kanthong setunggal lan kalih kagem pasamuwan, lan kanthong tiga kagem panyengkuyung dana griya éméritus. Pisungsung wulanan lan mirunggan saged dipun lebetaken ing kotak utawi salah satunggaling kantong, déné pisungsung mirunggan kagem panyengkuyung Pahargyan Natal Bersama 2023 saged dipun lebetaken wonten kothak ingkang sampun kacawisaken. Lan ingkang ngersakaken caos pisungsung kanthi migunakaken aplikasi m-banking, sumangga saged mawi scan kode QRIS ingkang sampun cumawis, katèmpèl wonten palenggahan. Tetales pisungsung ing wekdal menika kapethik saking serat Kitab Wulang Bebasan Bab Pitu ayat Sekawan Welas (Wulang Bebasan 7 : 14) ingkang mekaten suraosipun: "Kula saweg saos kurban kawilujengan, ing dinten punika kula mentas ngluwari punagi." Pisungsung badhé kita aturaken wonten ngarsanipun Gusti, kairing repèning Kidung Pasamuwan Kristen Setunggal Atus Wolung Dasa Wolu, Pada Setunggal lan sacekapipun (KPK 188 : 1 -), "Asung Pisungsung" 4
(1) Sumangga sung pisungsung mring Allah Ma agung krana gunging sih rahmat kang lubèr tan kendhat. (2) Misungsung kanthi loma cihnaning panuwun, dé gesang tansah begja wit Allah kang nuntun. (3) Bandha, arta, pethingan, kang katur mring Gusti, bludaging kabingahan 'wit berkah tan sepi. (4) Saos pisungsung kathah cacahnya tan tim'bang, lan gung berkahing Allah 'tan kénging winilang. 13. Pandhita : Pandonga Syukur lan Syafaat 14. Liturgos : "Bapak, Ibu, lan Sedhèrèk kinasih ing Gusti Yesus Kristus, sumangga sesarengan kaliyan tiyang pitados ing pundi-pundi papan, kita sami nélakaken Pangaken Pitados Rasuli. Pasamuwan kula aturi jumeneng ... . Kawula pitados dhateng Allah Sang Rama, ingkang Mahakawasa, ingkang
nitahaken langit kaliyan bumi. Inggih pitados dhateng Yesus Kristus ingkang Putra ontang-anting, Gusti kawula. Ingkang kabobotaken dening Roh Suci, miyos saking prawan Maryam. Ingkang nandhang sangsara nalika jumenengipun Pontius Pilatus, kasalib, nglampahi seda, lajeng kasarekaken, tumedhak dhateng ing teleng palimengan. Ing tigang dintenipun wungu malih saking antawisipun tiyang pejah. Lajeng sumengka dhateng ing swarga, pinarak wonten ing tengenipun Allah Sang Rama ingkang mahakawasa, Saking ngriku inggih badhe rawuhipun ngadili tiyang ingkang gesang kaliyan ingkang pejah. Kawula pitados dhateng Roh Suci. Kawula pitados wontenipun pasamuwan Kristen satunggal ingkang suci sarta wradin, inggih patunggilanipun para suci. Punapa-dene pangapuntening dosa. Tanginipun raga. Sarta gesang langgeng. 15. Pandhita : Paladosan Berkah 16. Liturgos : "Pradataning Pasamuwan ngaturaken panuwun dhumateng Pandhita ingkang sampun nyengkuyung lan sadaya paraga ... lampahing pangibadah punika. 5
Pasamuwan ingkang kebak ing kaberkahanipun Gusti. Kita badhe mungkasi pangibadah punika, kanthi tansah gesang kebaking raos syukur awit karahayon saking Gusti Allah kababar anggèn kita sami memuji asmanipun Gusti kanthi manah, pangangen-angen, saha tindak-tanduk ing gesang kita padintenan. Sumangga, sesarengan ing purnaning pangibadah menika kita repenaken Kidung Pangutusan: Kidung Pasamuwan Jawi Sekawan Atus Tigang Dasa Enem, Pada Setunggal lan Kalih (KPJ 436 : 1, 2), "Gusti Nuntun Lampah Kula" (1) Gusti nuntun lampah kula, saklangkung nggèn kula begja Celak miwah tebih ugi, kula tansah dipun kanthi. Refr: Nggih Gusti kang nganthi kula, astanya pyambak kang ngreksa. Mila kula manut Gusti, Juru wilujeng sejati. (2) Dadosa ing wanci siyang punapa kesaput ratri. Tyas peteng utawi padhang, kula tansah dipun kanthi.......Refr: 17. Liturgos : "Sugeng dinten Minggu, sugeng kondur kanthi renaning manah, lan mugi katentreman lan karaharjan tansah rumentah wonten ing Bapak, Ibu, Sedhèrèk sadaya. Gusti mberkahi." 6